Herbert Ligi

**Herbert Ligi** (25. oktoober 1928  Saaremaa – 12. november 1990) oli eesti ajaloolane ja Tartu Ülikooli õppejõud.

Herbert Ligi lõpetanud 1947. aastal kuldmedaliga Kuressaare keskkooli, astus 1948. aastal Tartu Riiklikus Ülikoolis ajalugu õppima ja lõpetas  cum laude Tartu Riiklikus Ülikooli ajaloolasena 1953. aastal. 1958. aastal kaitses H. Ligi kandidaadiväitekirja, milles käsitles Eesti talurahva olukorda ja klassivõitlust Liivi sõja algul (1558–1561). 1961. aastast sai H. Ligist vanemteadur Eesti NSV TA Ajaloo Instituudis.

Herbert Ligi oli silmapaistvamaid agraar- ja asustusajaloo uurijaid, kes kerkis koos Sulev Vahtre, Ea Janseni, Helmut Piirimäe, Enn Tarveli ja teiste uurijatega esile 1960. aastatel. 1968. aastast ajaloodoktor, doktoriväitekirja teema oli "Eesti talupoegade feodaalsed koormised (XIX sajandi alguseni)".

1970–1990 töötas ta Tartu Riiklikus Ülikoolis ning oli alates 1974 TRÜ  ajalooteaduskonna üldajaloo kateedri juhataja. Herbert Ligi oli Nõukogude Liidu Kommunistliku Partei liige. H. Ligi peamisteks uurimisvaldkondadeks olid Eesti 13.-19. sajandi agraar- ja asustusajalugu ning ajalooline demograafia. 

1980. aastate lõpus tegutses ta eesti ajalooteaduse deideologiseerimise nimel, taastas Õpetatud Eesti Seltsi (oli selle esimees 1988–1990) ning algatas Nõukogude massirepressioonide uurimise.

## Isiklikku
Herbert Ligi poeg oli arheoloog Priit Ligi ja on poliitik Jürgen Ligi. Herbert Ligi tütar on luuletaja Katre Ligi (luuletaja ja ühiskonnategelase Hando Runneli abikaasa). Ligi oli akadeemik Harri Moora väimees.

## Teoseid
*Eesti Talurahva olukord ja klassivõitlus Liivi sõja algul (1558-1561). Kirjastus: Eesti NSV Teaduste Akadeemia Ajaloo Instituut, Tallinn, 1961, 474 lk 
*Põllumajanduslik maakasutus Eestis XVI-XVII sajandil. Eesti NSV Teaduste Akadeemia Ajaloo Instituut, 1963
* ЛИФЛЯНДСКИЙ КРЕСТЬЯНСКИЙ ЗАКОН 1804 ГОДА И ФЕОДАЛЬНЫЕ ПОВИННОСТИ КРЕСТЬЯН, Eesti NSV. Teaduste Akadeemia Toimetised. Ühiskonnateaduste. Seeria, kd 15, 1966, nr. 1, lk 385–402
*Talupoegade koormised Eestis 13. sajandist 19. sajandi alguseni - Феодальные повинности эстонских крестьян. Eesti Raamat, Tallinn, 1968, 335 lk https://www.digar.ee/arhiiv/et/raamatud/199493
*Kaasautorluses Harri Mooraga "Baltimaade majandus ja ühiskondlik kord 13. sajandi algul" (1969; vene keeles 1969; saksa keeles 1970).
*Trade and agrarian development in the Baltic provinces 15th-19th centuries. Autor(id): Vassili Dorošenko, Juhan Kahk, Herbert Ligi, Helmut Piirimäe, Enn Tarvel. Kirjastus: Eesti NSV Teaduste Akadeemia, 1974, 19 lk
*"Eesti NSV majandusajalugu" (vanema perioodi - kuni 19. saj. keskpaigani - põhiautor). Valner Krinal, Otto Karma, Herbert Ligi, Feliks Sauks. Kirjastaja: Valgus, 1979, 224 lk, ISBN 9789916093436 http://www.digar.ee/id/nlib-digar:682075
*Eestimaa 1725.-1726. a. adramaarevisjon. III köide. Virumaa. Allikpublikatsioon. Estländische Hakenrevision von 1725 bis 1726. Wierland. Quellenpublikation,Koostanud K. Kähr, Vello Naaber ja Helina Tamman. Toimetanud Herbert Ligi. Eesti NSV Riiklik Ajaloo Keskarhiiv, 1988
*Herbert Ligi. Artiklid. 2023, 579 lk, ISBN 9789949630196

## Viited

## Välislingid
*Herbert Ligi In memoriam, Kleio, 1991, nr 4, lk 72.
*Heino Kään. Professor Herbert Ligi mälestuseks: "Maailma ajaloo" avaldamise lugu. Oma Saar, 27. detsember 2008.
*LIGI, HERBERT Inventarinimistu. Fond 146, TARTU ÜLIKOOLI RAAMATUKOGU